laion/Wikipedia-Exotic huggingface dataset:
אונדריי קרישטופיק

אונדריי קרישטופיק (בסלובקית: Ondrej Krištofík; נולד ב-10 בספטמבר 1966) הוא כדורגלן עבר סלובקי ששיחק בעמדת הקשר. קרישטופיק התחיל את הקריירה שלו במחלקת הנוער של סלובן ברטיסלאבה ששיחקה אז בליגה השנייה בצ'כוסלובקיה. בקיץ 1987 חתם ב-VTJ טאבור במדיה שיחק שנתיים בסיומן חזר לברטיסאלבה ששיחק אז בליגת העל הצ'כוסלובקית. בעונת 1991/1992 זכה עם הקבוצה באליפות. כעבור שנתיים זכה עמה בדאבל. באותה עונה סלובן שיחק בליגת העל הסלובקית, מאחר שסלובקיה זכתה בעצמאות שנה קודם לכן. בקיץ 1994 חתם בסלביה פראג מליגת העל הצ'כית במדיה שיחק שנתיים. בקיץ 1996 הצטרף להפועל פתח תקווה מהליגה הישראלית. ב-24 באוגוסט ערך את הופעת הבכורה שלו בקבוצה בניצחון 0-3 נגד הפועל ירושלים. ב-19 באפריל 1997 הבקיע את שער הבכורה שלו בקבוצה בניצחון 0-3 נגד הפועל טייבה. שיחק בקבוצה שנתיים. בקיץ 1998 חזר לסלובקיה וחתם בספרטק טרנבה בה שיחק שנה אחת בסיומה פרש מכדורגל. ב-30 בינואר 1991 ערך את הופעת הבכורה שלו נבחרת צ'כוסלובקיה בניצחון 0-1 נגד אוסטרליה בה גם כבש את שערו היחיד בנבחרת. בצ'כוסלובקיה רשם 7 הופעות בנבחרת עד להתפרקות המדינה, אז הצטרף לנבחרת סלובקיה במדיה רשם 6 הופעות. אונדריי קרישטופיק, באתר Transfermarkt אונדריי קרישטופיק, באתר WorldFootball.net אונדריי קרישטופיק, באתר National Football Teams אונדריי קרישטופיק, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אונדריי קרישטופיק".
מעבורת החלל אקספלורר

מעבורת החלל אקספלורר (כינוי מקצועי: OV-100) היא העתק מדויק של מעבורת חלל, שנבנתה לשם הצגתה במוזיאון נאס"א. האקספלורר כוללת בתוכה גם את החלוקה הפנימית לאזורים, כמו במעבורות פעילות. היא נמצאת במרכז החלל קנדי כך שתיירים ומבקרים יכולים לראותה. האקספלורר מוצגת לצד כן שיגור (שכולל מעלית לשם נגישות), והמבקרים במוזיאון יכולים לראות את החלק שבו מוכנס המטען למעבורת, חליפת חלל כתומה שאותה לובשים האסטרונאוטים ואת תא הטייס עם המכשירים השונים. בנוסף, מוצג מכל הדלק החיצוני כשלצידו שני הטילים. כל המכשירים המוצגים בתוך מעבורת אינם מודל מדויק של המכשירים הנמצאים במעבורות הפעילות, אך גודלו ונפחו של תא המטען מדויק. מבחינה חיצונית, מערכת המגנים התרמיים (אריחי הקרמיקה) מזויפים, כלומר אינם מסודרים בסדר נכון, אינם ממוספרים ואינם מחוזקים באותם חומרי הדבקה לגוף המעבורת כמו במעבורות פעילות. האקספלורר מוקמה על מספר כלונסאות בטון ומחוזקת אליהם בכבלי פלדה כדי למנוע את נפילתה. ישנה כניסה אחת למעבורת ולא ניתן להיכנס אליה מפתחים אחרים. מעבורת החלל אקספלורר האקספלורר מזווית נוספת משימות מעבורות החלל מדיה וקבצים בנושא מעבורת החלל אקספלורר בוויקישיתוף
רן יעקובי

רן יעקובי הוא דיפלומט ישראלי המשמש כשגריר ישראל בניו זילנד ושגריר לא תושב לאיי קוק, סמואה, טונגה וניואה. לפני מינויו לשגריר בניו זילנד, כיהן כמנהל המאבק באנטישמיות וזיכרון השואה במשרד החוץ הישראלי וכראש משלחת ישראל לברית הבין-לאומית לשימור זכר השואה (2016–2020). יעקובי הוא בוגר תואר ראשון במדע המדינה ולימודים אורבניים באוניברסיטת תל אביב. הוא סיים תואר שני בחקר ויישוב סכסוכים באוניברסיטה העברית בירושלים (2003). ולימודים נוספים בישראל, מלטה ופריז בנושאי מדעי המחשב, מדיה, דיפלומטיה וניהול. יעקובי הוכשר כמגשר ומוכר על ידי משרד המשפטים והנהלת בתי המשפט בישראל. ב-1994 הצטרף למשרד החוץ ומילא מגוון תפקידים במטה המשרד בירושלים ובאגפיו השונים, כולל אגף הכלכלה, תרבות, מדע, איחוד אירופי, דיפלומטיה ציבורית ובלשכת סגן שר החוץ. ב-1996 מונה לסגן הקונסול הכללי בסאו פאולו, ברזיל. בין 2003 ל-2007 שירת כסגן השגריר בסטוקהולם בירת שוודיה. בשנים 2010–2011 כיהן כראש תחום בכיר מדיני-ביטחוני במטה ההסברה הלאומי במשרד ראש הממשלה. בתפקידו הבא בין 2016 ל-2020 שימש כציר-יועץ לגרמניה בשגרירות ישראל בברלין. במסגרת התפקיד, יזם הקמת אנדרטה על קיר משרד החוץ ותערוכה לזכרם של 36 דיפלומטים חסידי אומות העולם שפעלו למען הצלת יהודים בשואה. כמו כן, ב-2018 פתח את הפורום הגלובלי למאבק באנטישמיות. בדצמבר 2020 התמנה לשגריר ישראל בניו זילנד. ב-1 באוגוסט 2023 כוננו יחסים דיפלומטיים בין ישראל לניואה. רן יעקובי היה השליח הרשמי הראשון מטעם ישראל לניואה ונכח בטקס החתימה בעיר הבירה אלופי. בדצמבר 2023 מונה יעקובי לשגריר שאינו-תושב לניואה. אות משרד החוץ הבולגרי (Golden laurel) הוענק לרן יעקובי על ידי נשיא בולגריה, רומן ראדב בעת ביקורו בישראל ב-2018, על תרומתו לקידום השלום וסיוע לבולגריה בהנחלת זכר השואה. יחסי ישראל–ניו זילנד יחסי ישראל–ניואה מידע אודות רן יעקובי, באתר הרשמי של שגרירות ישראל בניו זילנד Raphael Ahren, "On Holocaust Remembrance Day, Israel to honor foreign diplomats who rescued Jews", The Times of Israel, January 17 2018 Albanian Embassy in Israel, Albanian Presidency of the OSCE - High Level Conference "On the Fight against Anti-Semitism in the OSCE Region" פתיחת הפורום הגלובלי למאבק באנטישמיות 2018, באתר יוטיוב איתמר אייכנר, המדינה הננסית שעימה כוננו לראשונה יחסים: "ידידותית ואוהבת ישראל", באתר ynet, 4 באוגוסט 2023 מינוי בשירות החוץ - החלטה 1144 - הממשלה ה- 37, באתר משרד ראש הממשלה, ‏2023-12-17
בריאן או'קונור

בריאן או'קונור (באנגלית: Bryan D. O'Connor ;‏ נולד ב-6 בספטמבר 1946 אורנג', קליפורניה) הוא טייס קרב ואסטרונאוט בתוכנית מעבורות החלל לשעבר של נאס"א. בריאן או'קונור נולד עיירה אורנג' שבמדינת קליפורניה. לאחר לימודי בית הספר הוא סיים תואר ראשון באקדמיה הימית של ארצות הברית בשנת 1968. לאחר סיום הלימודים, בשנת 1968 הוא סיים קורס טיס והחל שירות בחיל הנחתים של ארצות הברית. בשנת 1970 הוא קיבל תואר שני בהנדסת אווירונאוטיקה. או'קונור שירת כטייס קרב במטוסים מדגם "דאגלס A-4 סקייהוק" ו-"הוקר סידלי הרייר". בשנת 1972 הוא סיים לימודים בבית הספר של הצי ללימודים מתקדמים. בשנת 1975 הוא סיים קורס טייסי ניסוי של חיל הים. במהלך השירות הוא ביצע כ-5000 שעות טיסה בכ-40 מטוסים מדגמים שונים. בשנת 1980 או'קונור נבחר ליחידת האסטרונאוטים של נאס"א. הוא היה בצוות קרקע של מספר משימות. במשימת STS-61-B בשנת 1985 הוא היה טייס של מעבורת החלל אטלנטיס (ברוסטר שו היה מפקד צוות). במהלך הטיסה שוחררו מספר לווייני תקשורת. לאחר אסון צ'לנג'ר או'קונור מונה למספר תפקידים שקשורים עם חקירת האירוע. בין היתר הוא היה מקשר בין אנשי נאס"א וועדת חקירה של הממשל. כמו כן הוא היה יושב ראש של ועדת בטיחות של נאס"א. ביוני 1991 הוא היה מפקד צוות של משימה STS-40 של מעבורת החלל קולומביה. זו הייתה משימה ראשונה שהוקדשה למחקרים בתחום מדעי החיים. בשנת 1991 או'קונור פרש מנאס"א וכ-10 חודשים שירת בחיל הנחתים. בשנת 1992 הוא פרש מהחיל וחזר לנאס"א. או'קונור הועמד בראש תוכנית לשיפור בטיחות והוזלת מעבורות חלל. פעילויות לשינוי תכנון מעבורות חלל עלתה כ-3.5 מיליארד $ ונתנה הוזלה של כמיליארד $ בתוכנית מעבורות חלל. זאת תוך הכנסת שיפורים טכנולוגיים רבים. השנת 1996 או'קונור פרש מנאס"א. לאחר פרישה מנאס"א או'קונור עבד כיועץ בנושאי בטיחות. הוא היה יועץ של גופי ממשל וחברות פרטיות. בשנת 2002 הוא חזר לנאס"א ומונה למנהל בתחום בטיחות. או'קונור סיים את העבודה בשנת 2011. מדיה וקבצים בנושא בריאן או'קונור בוויקישיתוף קורות חיים ראיון עם בריאן או'קונור
אקספלורר

האם התכוונתם ל... מעבורת החלל אקספלורר – מעבורת חלל של נאס"א אינטרנט אקספלורר – דפדפן אינטרנט של מיקרוסופט תוכנית אקספלורר – ניסיונה המוצלח הראשון של ארצות הברית לשיגור לוויין מלאכותי
סרגיי סבטוסלבסקי

סרגיי סבטוסלבסקי (ברוסית: Сергей Светославский;‏ 6 באוקטובר 1857 – 19 בספטמבר 1931 צייר רוסי אוקראיני, ידוע בנופי העיר שצייר. סבטוסלבסקי נולד בקייב. בין השנים 1875–1883 למד ציור בבית הספר לציור, פיסול ואדריכלות במוסקבה אצל אלכסיי סווראסוב. משנת 1884 השתתף בתערוכות של קבוצת הנודדים - תנועה ריאליסטית באמנות רוסית, והצטרף רשמית לקבוצה בשנת 1891. פאבל טרטיאקוב, אספן אמנות שהקים מאוחר יותר את גלריית טרטיאקוב במוסקבה, קנה את הציור הראשון של סבטוסלבסקי ב-1879. ב-1889 עשה סבטוסלבסקי מסע למרכז אסיה. בין השנים 1890–1894 היה נשוי והתגורר במוסקבה. לאחר גירושיו, הוא השתקע בקייב, וחי עם אמו. הנופים המוקדמים של סבטוסלבסקי, נופים עירוניים, עשויים בעיקר בצבעי אפור וחום, כפי שהיה אופייני לתנועת הנודדים. לאחר שובו לאוקראינה, החלו להתרבות בציוריו צבעים בהירים יותר. הוא התעניין בעיקר בנופי העיר של קייב ובנופים הכפריים של סביבת העיר. אחד הנושאים האהובים עליו היה הדנייפר. מאז 1910 סבטוסלבסקי סבל ממחלת עיניים שבסופו של דבר אילצה אותו להפסיק לצייר. בין השנים 1911 עד 1914 סבטוסלבסקי היה חבר הנהלה בוועדה להקמת האנדרטה לטאראס שבצ'נקו בקייב. במשך שנים רבות, סבטוסלבסקי היה תומך פעיל בגן החיות של קייב. בשנת 1909 שכנע סבטוסלבסקי את ידידו ותומך האמנות פאבל טרטיאקוב לתרום תרומה גדולה עבור גן החיות החדש שהוקם. ב-1910 מכר סבטוסלבסקי את אחוזתו וארגן משלחת גדולה (בה גם השתתף) למרכז אסיה כדי לתפוס בעלי חיים לגן החיות של קייב. עד מהרה חלק משמעותי מאוסף גן החיות היו בעלי חיים שנתפסו על ידי המשלחת של סבטוסלבסקי. ויקטור ואסנצוב השתמש בסבטוסלבסקי כמודל לדמותו של משה בקתדרלת ולדימיר הקדוש בקייב. מדיה וקבצים בנושא סרגיי סבטוסלבסקי בוויקישיתוף סרגיי סבטוסלבסקי, באתר "Find a Grave" (באנגלית) Светославский Сергей Иванович | это... Что такое Светославский Сергей Иванович?, Словари и энциклопедии на Академике (ברוסית) Lastochkina, Sofia. Призвание — быть гражданином (in Russian). Жбанкова, Ольга (24 October 2003). Свет Сергея Светославского (in Russian). Zerkalo Nedeli Ukraina
מספרים חברותיים

במתמטיקה, מספרים חברותיים הם שרשראות של מספרים שכל אחד מהם הוא סכום מחלקיו של המספר שלפניו (כאשר 1 נחשב למחלק, אך כל מספר אינו נחשב למחלק של עצמו), והראשון של האחרון. דוגמה לשרשרת באורך 5: שרשרת זו, כמו-גם השרשרת באורך 28, נתגלו בשנת 1918 בידי פ. פולה(אנ') ללא כלים אנליטיים אלא באמצעות חישוב ידני, והן השרשרות הראשונות שנתגלו שאורכן גדול מ-2. עד היום לא ידועה נוסחה אנליטית לחיזוי מספרים חברותיים, ואלו שנמצאו לאחר שתי הדוגמאות הראשונות של פולה נתגלו באמצעות מחשב. שרשרות באורך 1 נקראות מספרים משוכללים, שרשרות באורך 2 נקראות מספרים ידידים. ניתן לראות במספרים אלו תת-קבוצה של המספרים החברותיים. מספרים ידידים ומספרים משוכללים היו ידועים למתמטיקאים כבר ביוון העתיקה. כיום, החיפוש אחר שרשרות מתבצע בעזרת מחשבים. להלן רשימה של מספר השרשרות הידועות מכל גודל (מעודכנת לינואר 2016): השרשרת שאורכה 28 מכילה את המספרים: 14316, 19116, 31704, 47616, 83328, 177792, 295488, 629072, 589786, 294896, 358336, 418904, 366556, 274924, 275444, 243760, 376736, 381028, 285778, 152990, 122410, 97946, 48976, 45946, 22976, 22744, 19916, ו-17716. שרשרת באורך 4 נתגלתה לראשונה בשנת 1969. מאז התגלו שרשרות רבות נוספות באותו אורך, אך לא ידועה אף שרשרת באורך 3. עובדה זאת מעלה תהיות שעדיין לא נפתרו: האם ישנן שרשרות כאלו בכל אורך שהוא, או שעבור אורכים מסוימים אין אף שרשרת? וגם להפך, האם לכל אורך או לפחות עבור אורכים מסוימים, ישנן אינסוף שרשרות כאלו? השאלה אם ישנם אינסוף מספרי מרסן הגוררים את קיומם של אינסוף מספרים משוכללים היא מקרה פרטי של הבעיה הקודמת. שאלה פתוחה נוספת מתייחסת לזוגיות: בכל השרשרות הידועות, הזוגיות זהה לכל המספרים בשרשרת, כלומר, או שכולם זוגיים או שכולם לא זוגיים. האם קיימת שרשרת המכילה גם מספרים זוגיים וגם מספרים לא-זוגיים? סדרות מחלקים P. Poulet, #4865, L'intermediare des math. 25 (1918), pp. 100-101. טבלת החברותיים/ידידים/משוכללים (באנגלית, מעודכנת רק עד: 1/10/2007) בשורה הראשונה משמאל לימין: 1) ידידים. 2) חברותיים מסדר 4. 3) חברותיים מעל סדר 4. 4) משוכללים. רשימת המספרים החברותיים בלבד מעודכנת יותר מספרים חברותיים, באתר MathWorld (באנגלית) אתר החיפוש אתר מספרי מרסן הוכח כי קיים קשר הדוק בין מספר מרסן למספר משוכלל אתר של רשימת מספרים ידידים
חוג נעילת-תדר

חוג נעילת-תדר, או לולאה נעילת תדר (FLL), היא מערכת בקרה אלקטרונית המייצרת אות שננעל לתדר של אות קלט או של אות ייחוס. מעגל זה משווה את התדר של מתנד מבוקר לשל אות הייחוס. המתנד מעלה או מוריד בצורה אוטומטית את תדרו, עד שתואם לתדר של אות הייחוס (אך לא בהכרח לפאזה שלו). לולאה נעילת-תדר היא דוגמה למערכת בקרה המשתמשת במשוב שלילי. לולאות נעילת-תדר משמשות ברדיו, טלקומוניקציה, מחשבים ויישומים אלקטרוניים אחרים כדי ליצור תדרים יציבים, או לשחזר אות מערוץ תקשורת רועש. חוג נעול מופע תיאור פעילות של חוג נעילת-תדר
טריכלורואתילן

טריכלורואתילן (Trichloroethylene) הוא נוזל שקוף ולא דליק שתרכובתו הכימית היא C2HCl3 או בכתיב פתוח ClCH=CCl2 ושמו בקיצור באנגלית הוא TCE והוא בעל ריח מתוק. שמו של הטריכלורואתילן על-פי ארגון הIUPAC הוא "טריכלורואתֵן", ובשוק, הוא נמכר בשמות רבים. למשל, ברפואה, הטריכלורואתילן מוזכר בשם "טרילן" וגם "טרימר" בזמן שימושו כמרדים כללי. לפני שנות ה-70, רוב הטירוכלורואתילן היה מיוצר על ידי שני שלבים מאצטילן. בשלב הראשון, שמים את האצטילן בסביבת Cl2 ובעזרת הזרז ברזל III כלורי FeCl3 בטמפרטורה של 90 מעלות צלזיוס כדי להפיק טטראכלורואתאן C2H2Cl4 לפי המשוואה הכימית הבאה: HC≡CH + 2 Cl2 → Cl2CHCHCl2 לאחר מכן, הטטראכלורואתאן עובר תהליך דיהידרוכלורוזציה לקבלת טריכולואתילן. דבר זה יכול להתרחש על ידי תגובה עם סידן הידרוקסיד לפי המשוואה הבא: 2 Cl2CHCHCl2 + Ca(OH)2 → 2 ClCH=CCl2 + CaCl2 + 2 H2O או על ידי חימום לטמפרטורה של 300–500 צלזיוס על גבי משטח של בריום כלורי (BaCl2) או סידן כלורי (CaCl2) כזרזים: Cl2CHCHCl2 → ClCH=CCl2 + HCl כיום, רוב הטריכלורואתילן מיוצר מאתילן. בשלב הראשון, האתילן עובר תהליך כלוריזציה שבו הוא נהפך לדוכלורואתאן על מצע של ברזל (III) כלורי (FeCl3) לפי הנוסחה הבאה: CH2=CH2 + Cl2 → ClCH2CH2Cl בשלב השני, מחממים את האתאן די כלוריד לחום של 400 מעלות צלזיוס עם תוספת גז Cl2 ליצירת הטריכלורואתילן: ClCH2CH2Cl + 2 Cl2 → ClCH=CCl2 + 3 HCl לתגובה זו הרבה זרזים אך לרוב משתמשים בתערובת של אשלגן כלורי ואלומניום כלורי. הטריכלורואתילן הוא ממס מצוין למספר רב של תרכובות אורגניות. כאשר החל שימוש רחב בחומר בשנות ה-20 של המאה ה-20, השימוש העיקרי של הטריכולרואתילן היה בעיקר הפקה של שמן צמחים, מסויה קוקוס ועוד. שימוש אחר שלו הוא הוצאת הקפאין מהקפה וגם הכנה של תמציות תבלינים. בנוסף, הטריכלורואתילן משמש כממס לניקוי יבש אף על פי שטטראכלורואתילן נפוץ יותר בתחום. בגלל דאגות לגבי רעילותו של החומר הוא נאסר לשימוש בתעשיית המזון והתרופות בשנות ה-70. תרכובות אורגנוכלורידיות כגון טריכלורואתילן מציגות השפעות סביבתיות חמורות בגלל רעילותן הרבה. כאשר נשאף, הטריכלורואתילן פוגע במערכת העצבים המרכזית והסימפטומים של הפגיעה דומים לסימפטומים של הרעלת אלכוהול, כגון, כאבי ראש, סחרחורות, ובלבול עד כדי איבוד הכרה ומוות. חשוד כגורם מסרטן (קרצינוגן). ניתן לטהר אוויר מטריכלורואתילן בעזרת שיח דרקונית מופשלת דוכלורואתאן מדיה וקבצים בנושא טריכלורואתילן בוויקישיתוף רעילות וקרצינוגניות הטריכלורואתילן בלוג אתר הTCE טריכלורואתילן, באתר אנציקלופדיה בריטניקה (באנגלית) Wolverton, B.C. (1996). How to Grow Fresh Air. New York: Penguin Books. p. 72. ISBN 0-14-026243-1.
רקח תעשיה פרמצבטית

רֶקַח תעשיה פרמצבטית בע"מ היא חברת תרופות ישראלית העוסקת בייצור, יבוא, שיווק, מכירה והפצה של תרופות, מוצרי קוסמטיקה, ויטמינים ותוספי התזונה. שורשיה החברה בתחילת שנות ה-80 של המאה ה-20 בירושלים כבית מרקחת קטן, שהתפתח לבית מסחר לתרופות באזור ירושלים. במהלך שנות ה-80 התרחבה פעילות הפצת התרופות לכל רחבי ישראל. באוגוסט 1993 הוקמה החברה על ידי מרדכי וג'ורג'ט אלגרבלי ונקראה רקח תעשיה פרמצבטית-רפואית (חולון) בע"מ, וכעבור חודש שינתה את שמה לשם הנוכחי. עם רכישת מפעל ייצור בחולון התרחבה פעילות החברה גם לתחום הייצור. בדצמבר 1995 החלו מניותיה של החברה להיסחר בבורסה לניירות ערך בתל אביב. בבסוף 2001 רכשה החברה את מפעל התרופות "ויטאמד תעשיות פרמצבטיות" בבנימינה, לאחר שזה נקלע לקשיים כספיים. בשנת 2005 החלה החברה בייצוא תרופות. בשנת 2008 נכנסה החברה לתחום הוויטמינים ותוספי התזונה, ובכלל זה במותג "דרך חיים" עבור שירותי בריאות כללית. בשנת 2014 הוקמה בחברה מחלקת מו"פ מרכזית. בתחילת 2015 נכנסה קרן פימי כשותפה בחברה, באמצעות השקעה בה של כ-80 מיליון ש"ח, שהקנו לקרן פימי 42.6% מהבעלות. באוגוסט 2018 נחתם הסכם בין החברה לבין חברת "טבע תעשיות פרמצבטיות", לפיו "טבע" תעביר למפעל "ויטאמד" את ייצורן של תרופות שיוצרו במפעל "טבע" באשדוד שהוחלט על סגירתו. באוגוסט 2019 מכרה "רקח" לרשת בתי המרקחת "Be"‏ 51% מחברת "בלה און ליין", העוסקת במכירה מקוונת של מוצרי קוסמטיקה, מוצרי נוחות וטואלטיקה, תוספי מזון ותרופות. בדצמבר 2021 מכרה "רקח" את יתרת אחזקתה ב"בלה און ליין" ל"Be". במאי 2021 רכשה "רקח" את חברת "טרי אוף לייף פארמה בע"מ" שעוסקת בפיתוח, יצור, יבוא, שיווק ומכירה של אבזרים ומכשור רפואי ומוצרי בריאות. בפברואר 2023 רכשה החברה את חברת עמק יזרעאל מוצרי טבע בע"מ, בעלת המותגים "מורז" ו"טננבלוט". חברת הבת א.מ.פ.י. שיווק והפצה בע"מ, עוסקת, לפי זיכיון שקיבלה ממפעל הפיס, בהפצת מוצרי מפעל הפיס לזכיינים בירושלים וסביבתה. אתר האינטרנט הרשמי של רקח תעשיה פרמצבטית רקח תעשיה פרמצבטית, ברשת החברתית LinkedIn רקח תעשיה פרמצבטית, ברשת החברתית LinkedIn רקח תעשיה פרמצבטית בע"מ, באתר הבורסה לניירות ערך בתל אביב רקח תעשיה פרמצבטית בע"מ, באתר "מאיה" רקח תעשיה פרמצבטית בע"מ: נתונים כספיים באתר מאי"ה. היסטוריה, באתר "רקח" אבישי עובדיה, ‏רקח רכשה את חברת התרופות ויטאמד בכ-56 מיליון שקל, באתר גלובס, 1 בינואר 2002 אבי שאולי, עסקת רקח נחתמה: קרן פימי של ישי דוידי נכנסת לשליטה בחברת התרופות של משפחת אלגרבלי, באתר ביזפורטל, 9 בפברואר 2015 גולן חזני, טבע מעבירה חלק מהייצור במפעל הנסגר באשדוד לחברת רקח, באתר כלכליסט, 27 באוגוסט 2018 אתר האינטרנט הרשמי של בלה און ליין נורית קדוש, רשת Be תספק תרופות מרשם עד בית הלקוח, באתר כלכליסט, 25 באוגוסט 2019 עידו אסיאג, רקח מוכרת את יתרת אחזקותיה בבלה אונליין, באתר Funder פאנדר, ‏29 בדצמבר 2021 רקח רוכשת את חברת התרופות טרי אוף לייף ומסכמת ביציבות את הרבעון הראשון, באתר ספונסר, ‏31 במאי 2021 עידו אסיאג, רקח ממשיכה במסע הרכישות ורוכשת את חברת עמק יזרעאל מוצרי טבע, באתר Funder פאנדר, ‏20 בפברואר 2023
אחים לחיים

אחים לחיים היא עמותה ללא כוונת רווח, אשר מסייעת ללוחמי צה"ל שנפצעו במהלך פעילות מבצעית. העמותה מספקת מסגרת חברתית תומכת עבור לוחמים פצועים בהליך השיקום, כדי לעזור להם לחזור לשגרת חייהם כפי שהייתה לפני אירוע הפציעה. אחים לחיים הוקמה בשנת 2008. נכון לשנת 2023 מועסקים בארגון כ-30 עובדים וכ-50 מתנדבים. לעמותה בשנת 2023 כ-1,300 עמיתים, 775 מתוכם נשואים. הגיל הממוצע של העמיתים הוא 33. כ-250 מהעמיתים הם סטודנטים, רבים מתוכם מקבלים מלגת לימודים שנתית. כ-40% מחזיקים בתואר ראשון וכ-13% אחוז גם בתואר שני. כ-15% נוספים מחזיקים בתעודה מקצועית. המחזור השנתי של הארגון נכון לשנת 2021 הוא 20 מיליון שקל. התקציב של העמותה מקורו בעיקר בתרומות מחוץ לישראל, ובחלקו הקטן תרומות מתוך ישראל. כ-70% מהעמיתים הם שכירים או עצמאים, היתר הם ללא מסוגלות תעסוקתית או ללא תעסוקה. 40% מהעמיתים מוכרים כנכי צה"ל באגף השיקום של משהב"ט בגין פציעה פיזית, ו-30% מוכרים גם בגין הפרעת דחק פוסט טראומתית (PTSD). 30% מוכרים בגין PTSD בלבד. חטיבות הצנחנים, גולני וגבעתי הן היחידות המובילות במספר הפצועים. הלוחמים מאותרים על ידי העמותה לאחר פציעתם בבית החולים. העובדים והמתנדבים מסייעים לפצועים בזמן האשפוז, בין היתר על ידי קבלת חוות דעת רפואית שנייה, אספקת ציוד רפואי וטיפולים רפואיים משלימים. "בית האחים" הממוקם בכפר טרומן משמש פעילות והמפגש של העמיתים, ובו משרדי העמותה. בנוסף קיים "בית אחים" בקיבוץ אלונים בצפון. העמותה מחולקת לשלושה מחוזות; צפון, דרום וירושלים. בכל אחד מהמחוזות מתקיימת פעילות חברתית, שיעורים, קורסים, סדנאות, הרצאות ופעילויות ספורט. בנוסף תומכת העמותה בתא המשפחתי של העמיתים, בפרויקט שפונה לבנות הזוג, להוריהם ולילדי הלוחמים הפצועים. בפעילות החברתיות נפגשים העמיתים, חולקים חוויות אישיות ומסייעים אחד לשני. בעמותה יש כ-30 פרויקטים המופעלים על ידי הלוחמים, ומסייעים לעמיתים בהתמודדות עם אתגרים יום-יומיים, כולל עם השלכותיה של הפרעת הדחק הפוסט־טראומתית. העמותה מעניקה סיוע כלכלי לעמיתיה, במלגות לימודים, בייעוץ פיננסי ובעזרת קרן הלוואות ללא ריבית. לעמותה יש תוכניות פיתוח קריירה, מלגות סטודנטים, הכשרות מקצועיות, קורסי העשרה, וסיוע במציאת עבודה.[דרוש מקור] בשנת 2024 קיבלה העמותה תואר דוקטור לשם כבוד מאוניברסיטת בר-אילן. אתר האינטרנט הרשמי של אחים לחיים אחים לחיים, ברשת החברתית פייסבוק אחים לחיים, ברשת החברתית אינסטגרם אחים לחיים, באתר "גיידסטאר ישראל" יעל ולצר, אנשי עסקים תורמים מיליוני דולרים לחיילי צה"ל, באתר ynet, 14 בספטמבר 2020 אחים לחיים, ברשת החברתית פייסבוק אחים לחיים, ברשת החברתית אינסטגרם סרטונים בערוץ של אחים לחיים, באתר יוטיוב אחים לחיים, באתר כל זכות אחים לחיים (ע"ר) - עמותה, באתר גיידסטאר, ‏נלקח בפברואר 2023 שי ארצי, חברי עמותת "אחים לחיים" הגיעו לאימון משותף עם שחקני בית"ר ירושלים, באתר ישראל היום, 21 בנובמבר 2021 טקס הענקת תוארי דוקטור לשם כבוד תשפ"ד
יוהאנס ניקולאוס ברונסטד

יוהאנס ניקולאוס ברונסטד (בדנית: Johannes Nicolaus Brønsted;‏ 22 בפברואר 1879 – 17 בדצמבר 1947) היה כימאי פיזיקלי דני. פיתח את תאוריית ברונסטד–לאורי בו-זמנית עם מרטין לאורי ובאופן עצמאי. הוא לימד בפרופסור לכימיה פזיקליתולכימיה אנורוגנית באוניברסיטת קופנהגן. בתחילת הקריירה שלו, ברונסטד למד תרמודינמיקה כימית ומאוחר יותר למד פתרונות אלקטרוליטים וביצע סדרה נרחבת של מדידות מסיסות. מדידות אלו הובילו אותו לקבוע חוקים כלליים אשר אושרו מאוחר יותר כאשר הוצעה תאוריית דביי–היקל. ברונסטד ידוע בעיקר בזכות עבודתו על קינטיקה של תגובות, במיוחד תגובות חומצה-בסיס. ב-1923, הוא זיהה שתגובות חומצה-בסיס כוללות העברה של פרוטון, מהחומצה (תורם פרוטונים) לבסיס (מקבל פרוטון). כמעט בו-זמנית ובאופן עצמאי, הכימאי הבריטי מרטין לאורי הגיע לאותה מסקנה, ובכך השם תאוריית ברונסטד–לאורי. כמו כן בשנת 1923, גילברט נ. לואיס הציע תאוריה אלקטרונית של תגובות חומצה-בסיס, אך שתי התיאוריות נותרו בשימוש נפוץ. בהמשך הקריירה שלו, ברונסטד המשיך ללמוד את נושא הקינטיקה של תגובות, עם התמקדות מיוחדת בתגובות המתרחשות בתמיסות לא מימיות. הוא גם פיתח עבודה מסוימת על השפעת הגודל המולקולרי על התכונות התרמודינמיות של פחמימנים, פולימרים וקולואידים. הוא גם עבד עם זוכה פרס נובל ג'ורג' דה הוושי על הפרדת איזוטופים על ידי זיקוק חלקי. 1928 - מדליית ארסטד מטעם החברה הדנית למדעי הטבע 1929 - חבר באקדמיה האמריקאית לאמנויות ולמדעים 1947 - דוקטור לשם כבוד של אוניברסיטת לונדון 1947 - חבר זר באקדמיה הלאומית למדעים של ארצות הברית יוהאנס ניקולאוס ברונסטד, באתר אנציקלופדיה בריטניקה (באנגלית) R. P. Bell, The Brönsted memorial lecture, Journal of the Chemical Society (Resumed), 1950-01-01, עמ' 409–419 doi: 10.1039/JR9500000409 Bell, R. P. (February 1948). "Prof. J. N. BrØnsted". Nature. 161 (4086): 269. Bibcode:1948Natur.161..269B. doi:10.1038/161269a0 Brönsted, J. N. (1923). "Einige Bemerkungen über den Begriff der Säuren und Basen (Some observations about the concept of acids and bases)". Recueil des Travaux Chimiques des Pays-Bas. 42 (8): 718–728. doi:10.1002/recl.19230420815. Society of Chemical Industry, Journal of the Society of Chemical Industry, N/A, 1923 Johannes Nicolaus Brønsted | Danish chemist | Britannica, www.britannica.com (באנגלית) Brønsted, J. N.; Hevesy, G. (בספטמבר 1920). "The Separation of the Isotopes of Mercury". Nature. 106 (2657): 144. Bibcode:1920Natur.106Q.144B. doi:10.1038/106144c0. {{cite journal}}: (עזרה)
פרסי האקדמיה האוסטרלית לאמנויות הקולנוע והטלוויזיה

פרסי האקדמיה האוסטרלית לאמנויות הקולנוע והטלוויזיה, הידועים כפרסי AACTA, מוענקים מדי שנה על ידי האקדמיה האוסטרלית לאמנויות הקולנוע והטלוויזיה (AACTA). הפרסים מכירים במצוינות בתעשיית הקולנוע והטלוויזיה, הן מקומית והן בין-לאומית, וניתנים למפיקים, במאים, שחקנים, תסריטאים וקולנוענים. זהו טקס חלוקת הפרסים היוקרתי ביותר בתעשיית הקולנוע והטלוויזיה האוסטרלית. הם נחשבים בדרך כלל למקביל האוסטרלי של פרסי האוסקר בארצות הברית ופרסי BAFTA בבריטניה. הפרסים, שנקראו בעבר פרסי מכון הקולנוע האוסטרלי או פרסי AFI, החלו ב-1958, וכללו 30 מועמדויות בשש קטגוריות. הם התרחבו ב-1986 כדי לכלול גם טלוויזיה. פרסי AACTA במתכונתם הנוכחית נוסדו בשנת 2011. פרסי AACTA הבין-לאומיים, שהחלו ב-27 בינואר 2012, מוענקים מדי חודש ינואר בלוס אנג'לס. נכון לשנת 2022, הקטגוריות הן: פרסי האקדמיה האוסטרלית לאמנויות הקולנוע והטלוויזיה הבין-לאומיים מוענקים מאז ינואר 2012 מדי שנה. מדיה וקבצים בנושא פרסי האקדמיה האוסטרלית לאמנויות הקולנוע והטלוויזיה בוויקישיתוף אתר האינטרנט הרשמי של פרסי האקדמיה האוסטרלית לאמנויות הקולנוע והטלוויזיה פרסי האקדמיה האוסטרלית לאמנויות הקולנוע והטלוויזיה, במסד הנתונים הקולנועיים IMDb (באנגלית) Winners & Nominees, AACTA
בזוס

האם התכוונתם ל... בזוֹס בזוס (נהר) (Besòs) - נהר בחבל קטלוניה בספרד ג'ף בזוס (Bezos) - יזם, נדבן ואיש עסקים אמריקאי מקנזי בזוס - שמה הקודם של מקנזי סקוט, סופרת ונדבנית אמריקאית שהיא גרושתו של ג'ף בזוס בזוּס רומן בזוס – כדורגלן אוקראיני
גורמיטי (סדרת טלוויזיה, 2008)

גורמיטי או גורמיטי - שובם של אדוניי הטבע (באיטלקית: Gormiti - Il ritorno dei Signori della Natura) היא סדרת טלוויזיה איטלקית מסוגות המדע בדיוני, פנטזיה, פעולה וקומדיה, שיצאה בשנת 2008 על ידי ג'וצ'י פרציוזי (אנ') ואולפני זודיאק ילדים (אנ') כחלק מהזיכיון "גורמיטי", כאשר היא הראשונה מבין שלוש סדרות בעלות אותן שם. עלילת סדרה עוקבת אחרי ארבעה ילדים רגילים הנבחרים להיות אדוניי הטבע, אשר מגנים על עולם הגורמיטי ועולמם האמיתי מפני גורמיטי האש המרושעים בזמן שתופעות משונות המתרחשות בעולם האחד משפיעות על משהו. הסדרה שודרה בישראל בדיבוב לעברית בערוץ הילדים וזכתה לפופולריות גבוהה מאוד, החל מ-14 בפברואר 2010 עד שנת 2011. במקביל לשידור הסדרה בישראל, זיכיון הצעצועים החל להיות מופץ בארץ על ידי צעצועי אילנית בשיתוף P.M.I. "גורמיטי", במסד הנתונים הקולנועיים IMDb (באנגלית) "גורמיטי", באתר נטפליקס "גורמיטי", במסד הנתונים הקולנועיים KinoPoisk (ברוסית) "גורמיטי", במיזם "אישים" לתיעוד היצירה הישראלית יעל תאנה-שפריר, יום המשפחה בערוץ הילדים, באתר News1 מחלקה ראשונה, 7 בפברואר 2010 גורמיטי, באתר www.ishim.co.il צוות האתר, סדרת גורמיטי בישראל, באתר את זה, 24 בפברואר 2010 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.